Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: országgyűlési biztos hatásköre nem terjed ki a bíróságok működésének vizsgálatára. A bíróságok szervezetéről és igazgatásáról szóló 1997. évi LXVI. törvény (a továbbiakban: Bsz.)
Paragraph Index: 1325

országgyűlési biztos hatásköre nem terjed ki a bíróságok működésének vizsgálatára. A bíróságok szervezetéről és igazgatásáról szóló 1997. évi LXVI. törvény (a továbbiakban: Bsz.) szabályai szerint az igazságszolgáltatást a bíróságok gyakorolják. A Bsz. 34. §-a (1) bekezdése értelmében az Országos Igazságszolgáltatási Tanács (a továbbiakban: OIT) a bírói függetlenség alkotmányos elvének megtartásával ellátja a bíróságok igazgatásának központi feladatait, és felügyeletet gyakorol az ítélőtábla és a megyei bíróság elnökének igazgatási tevékenysége felett. A hivatkozott jogszabályi rendelkezés alapján tehát az igazgatási tevékenységet folytató szervek — az OIT, az ítélőtábla és a megyei bíróságok elnökei — ebben a minőségükben nem bírói, hanem speciális állami feladatot (igazgatási tevékenységet) ellátó szerveknek minősülnek, amelyeknek tevékenységéért az állam felelősséggel tartozik, hiszen azt az OIT révén felügyelni rendeli. Ebben a vonatkozásban tehát a bíróságok igazgatási munkája olyan állami tevékenységnek minősül, amelynek során sérülhetnek az állampolgárok alkotmányos jogai, ebből következően e szervek ilyen minőségükben végzett tevékenysége (amelyet a vonatkozó törvény 39—41. és 63. §-ai szabályoznak) az országgyűlési biztos eljárásának tárgyát képezheti. Ennek ellenére gyakorlatunkban több olyan eset is előfordult, amikor az OIT vitatta a vele szemben — tehát nem az igazságszolgáltatás monopóliumával rendelkező bíróságokkal szemben — fennálló hatáskörünket. Ennek az ellentmondásnak a feloldása az Obtv. megfelelő módosításával lehetséges, és szükséges lenne. 8.3.2. Az országgyűlési biztos intézkedéseire vonatkozó szabályozás Az országgyűlési biztos intézkedési jogosultságai széles körűek. Főszabályként kezdeményezéssel fordulhat az adott ügyben eljárt hatósághoz, illetőleg ajánlást tehet a hatóságot felügyelő szervnek a felügyeleti jogosítványai gyakorlására. A jogszabály nem jogorvaslati fórumként szabályozza az országgyűlési biztos intézményét, tehát a hatóságnak nem kötelessége az ajánlásban és kezdeményezésben foglaltak figyelembevétele, ellenben mind az elfogadásról, mind az elutasításról — annak részletes indokolása mellett — tájékoztatnia kell az országgyűlési biztost. Az országgyűlési biztosnak ezen túlmenően mind az Obtv., mind más törvények eljáráskezdeményezési lehetőséget biztosítanak. Így például az országgyűlési biztosnak lehetősége 1999/79/II. szám van alkotmánybírósági eljárás, ügyészi törvényességi vizsgálat, szabálysértési, fegyelmi eljárás lefolytatásának, illetve a jogalkotásra feljogosított szervnél az alkotmányos visszásságot előidéző jogszabály módosításának kezdeményezésére. Egyes speciális jogállású közigazgatási szervek (munkabiztonsági és munkaügyi felügyelőségek, Közbeszerzési Döntőbizottság) eljárásainak kezdeményezési jogát nem az Obtv,

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes